Сену муња преко нашег гувна
Сену муња преко нашег гувна,
Није муња, већ се дигла буна,
Миле шуре нова зета јуре,
Који с’ вилом, који са лопатом;
Нисам сено, да ме саденете,
Нит’ сам жито, да ме извејете,
Већ сам јунак, да ме обесите:
О зло дрво — девојачко грло,
Онај ланац — девојкин ђерданац.

Извор  
1863. Банатске песме. Епископска печатња: Нови Сад. стр. 43-44.

Српске лирске народне песме‎
Банатске песме